Diari Oficial de la Generalitat Valenciana


Sumari del DOGV 6469, del 28-02-2011 (2011/2238)

Informació pública de l'alternativa tècnica d'ordenació detallada del sector 4 Finca Terol del sòl apte per a urbanitzar homologat de les normes subsidiàries del planejament municipal de Tibi i de programació, gestió i execució de la unitat d'execució única de l'esmentat sector 4, per gestió municipal directa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6469

Data del DOGV
:   28-02-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/2238


Data del document
:   16-02-2011

Organisme emissor
:   Ajuntament de Tibi

Tipus de document
:   Anunci

Descriptors 

:   * Tibi
    * pla d'urbanisme
    * administració local

Informació pública de l'alternativa tècnica d'ordenació detallada del sector 4 Finca Terol del sòl apte per a urbanitzar homologat de les normes subsidiàries del planejament municipal de Tibi i de programació, gestió i execució de la unitat d'execució única de l'esmentat sector 4, per gestió municipal directa. [2011/2238]  
El Ple de la corporació que presidisc, va adoptar, en la sessió d'11 de febrer de 2011, els acords següents:   
Primer. Resoldre les al·legacions presentades per la comunitat de propietaris, de conformitat amb allò que s'ha proposat per l'equip redactor i amb la fonamentació allí figurada. La resolució d'al·legacions s'incorporarà, en el pertinent, al document d'aprovació provisional del pla parcial.  
Segon. Exposar al públic els següents documents integrants de l'alternativa tècnica d'ordenació, gestió i execució del sector 4 Finca Terol del sòl apte per a urbanitzar homologat de les normes subsidiàries del planejament municipal de Tibi, que es tramitarà de forma simultània amb l'instrument d'equidistribució, amb les especialitats a este efecte indicades.  
Documents integrants de l'alternativa tècnica:  
1. Pla parcial d'ordenació detallada del sector 4, modificatiu de l'ordenació estructural de la HMFTerol, que inclou memòries informativa i justificativa, plans d'informació i ordenació, normes urbanístiques i Catàleg dels elements arqueològics i etnogràfics susceptibles de protecció. El pla parcial incorpora estudi d'integració paisatgística i pla de participació pública.  
2. Projecte d'Urbanització de la Unitat d'Execució Única del Sector 4, que inclou memòria tècnica, plans, plecs, pressupost i estudi de seguretat i salut, que, conforme a allò que s'ha establit per l'article 346 del Reglament d'Ordenació i Gestió Territorial i Urbanística, es tramita per la via procedimental de l'alternativa tècnica del programa, amb l'aprovació i la publicació del qual coincidirà.  
3. Projecte de reparcel·lació del sector 4 i sòl dotacional adscrit, que inclou memòria, informació de finques aportades, parcel·les resultants, indemnitzacions, compte de liquidació provisional, plans, quadros de càlcul i informació i documents annexos. Hi ha, així mateix, en l'expedient certificat de titularitat i càrregues i nota d'afecció de les finques al resultat de la reparcel·lació expedida pel Registre de la Propietat a instància de l'Ajuntament.  
Tercer. Exposar, així mateix, al públic la proposició juridicoeconòmica d'esta programació, que, per tractar-se de gestió directa, es presenta a la vista.  
Quart. Remetre notificació de l'exposició pública del programa als interessats i als que consten en el cadastre com a titulars de drets afectats per l'actuació proposada, així com als titulars de béns i drets pel que fa al certificat de domini i càrregues que, als efectes de la reparcel·lació, es va demanar del Registre de la Propietat, i la informació del qual sobre la titularitat de béns i drets, per tramitar-se conjuntament la reparcel·lació ha de ser, no obstant això, tinguda en compte també en el tràmit del PAI. (Per la mateixa raó del tràmit conjunt del PAI i reparcel·lació es remetrà notificació en compte d'avís).  
Quint. Publicar edicte d'informació pública del present acord d'exposició en el Diari Oficial de la Comunitat Valenciana i, simultàniament o posteriorment, en un periòdic d'àmplia difusió al municipi, per a formulació d'al·legacions per qualssevol interessats en el termini de 20 dies, a comptar de l'endemà de l'última publicació de l'edicte o de la recepció de la notificació, si fóra posterior.   
Sext. L'edicte i les notificacions del PAI faran referència expressa al règim de gestió directa adoptat per a l'actuació i, en conseqüència, a no pertocar ni la presentació d'alternatives tècniques ni proposicions juridicoeconòmiques, així com que es requerix la conformitat del Ple de l'Ajuntament perquè puguen aprovar-se altres programes alternatius.  
El termini per a resoldre sobre l'aprovació de la programació serà de 30 dies des de la data en què, per disposar de tots els informes preceptius o haver transcorregut el termini per a emetre'ls, l'Ajuntament, com a administració actuant, puga adoptar l'acord.   
Sèptim. Aprovat el programa, l'Ajuntament notificarà l'acord d'aprovació als que consten com a interessats en les actuacions, i publicarà l'anunci corresponent en el DOCV i en el Boletín Oficial de la Provincia, amb publicació, en este últim, del text íntegre de les normes del pla parcial, si bé, per tractar-se de planejament d'aprovació definitiva autonòmica, l'eficàcia del programa quedarà en este cas condicionada a l'aprovació definitiva del pla parcial modificatiu de l'ordenació estructural.  
Octau. Especialitats derivades del pla de participació pública de l'estudi d'integració paisatgística del pla parcial.  
El procés de participació pública de l'estudi d'integració paisatgística del pla parcial modificatiu del sector 4 Terol tindrà una duració de 35 dies naturals a comptar de l'endemà de la publicació de l'edicte de l'inici d'este.  
No podrà procedir-se a l'aprovació definitiva del programa fins que consten incorporades les determinacions de l'estudi de paisatge. La memòria justificativa del pla parcial deixarà constància explícita del mode i lloc en què s'hagen incorporat tals determinacions.  
Nové. Especialitats en el tràmit de la reparcel·lació.  
1. No obstant alternar-se la notificació de l'exposició pública del programa i la notificació a tots els interessats de la reparcel·lació (identificant el gestor directe, Ajuntament de Tibi, i l'àrea reparcel·lable, unitat d'execució única del sector 4 i sòl dotacional adscrit), l'específic edicte d'exposició en el DOCV de la reparcel·lació no podrà publicar-se fins que no s'haja omplit la notificació.   
2. L'edicte de la reparcel·lació es publicarà en el DOCV amb l'advertència de poder presentar-se al·legacions contra esta en el termini d'un mes a comptar de la data següent a la de la publicació d'esta.  
3. El certificat registral de domini i càrregues, amb constància d'haver-se practicat la nota d'afecció, forma part de la documentació exposada al públic.  
4. Per preveure-ho així el programa i per a major garantia dels afectats, es produirà una nova informació pública i notificació del projecte de reparcel·lació on s'incloguen les titularitats no tingudes en compte en l'elaboració de projecte, quant a la certificació, les modificacions acordades després de l'exposició pública resultat de la resolució d'al·legacions, o les derivades de canvis en l'ordenació imposats en l'acord d'aprovació municipal de l'alternativa tècnica o en el d'aprovació definitiva del pla parcial per l'òrgan competent de la Generalitat.   
5. No podrà procedir-se a l'aprovació de la reparcel·lació fins que no s'haja dictat acord d'aprovació definitiva del pla parcial.  
Deu. Sol·licitar informe de l'alternativa tècnica del pla parcial als òrgans i entitats als quals es referixen els punts 215 i 217 de la memòria, als quals es remetrà, en suport paper, separata de la documentació en cada cas necessària per a evacuar-lo i còpia digital en suport indeformable de l'ordenació del pla parcial.  
L'alternativa tècnica i la proposició juridicoeconòmica presentada a la vista se sotmet a informació pública per un termini de 20 dies, a comptar de l'endemà de l'última publicació d'este edicte.   
Als efectes previstos en l'article 15 de Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, en relació amb els articles 13, 52 i 57, s'obri el termini de participació pública en relació amb l'estudi d'integració paisatgística. A fi de garantir la participació efectiva s'ha definit el públic interessat.  
No obstant l'anterior, aquelles persones físiques o jurídiques que no estiguen incloses com a públic interessat, seran també consultades si acrediten, en el termini de 15 dies a comptar de la data de publicació d'este anunci, el compliment dels requisits establits en els articles 2.2 i 23 de la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient.   
El procés de participació pública tindrà una duració de 35 dies naturals a comptar de la publicació d'este edicte. Durant l'esmentat termini, la documentació sotmesa a consulta estarà a disposició de qualsevol persona interessada, en les dependències de l'Ajuntament de Tibi, síties a l'avinguda de la Foia de Castalla, núm. 10, i en la pàgina web , a fi que puguen participar en el desenvolupament de l'estudi d'integració paisatgística i formular les observacions que estimen convenients sobre el document preliminar.  
Així mateix, les consultes i suggeriments podran efectuar-se:  
· A través de l'esmentada pàgina web , on estarà a disposició dels usuaris unes enquestes sobre les preferències del paisatge i sobre la integració paisatgística i visual de l'actuació en estudi, així com una bústia per a emetre consultes i suggeriments.   
· I a través del Registre d'Entrada de l'Ajuntament de Tibi siti a l'avinguda de la Foia de Castalla, núm. 10.  
El termini específic de presentació d'al·legacions contra el projecte de reparcel·lació es prolongarà durant un mes a comptar de la data de publicació de l'edicte d'exposició al públic de la reparcel·lació, publicació que tindrà lloc una vegada conclòs el tràmit de la notificació personal preceptiva a tots els afectats per esta com a titulars de drets i càrregues en l'àmbit de l'àrea reparcel·lable, que comprén la unitat d'execució única del sector 4 i la dotació de xarxa primària adscrita a este.  
Durant tals terminis podrà ser examinada la documentació exposada per qualsevol interessat en les dependències municipals perquè es formulen les al·legacions que s'estimen pertinents. La documentació objecte d'exposició pública pot ser consultada i descarregada del portal electrònic de l'Ajuntament .  
S'advertix que, a causa del règim de gestió directa de l'actuació, no pertoca la presentació d'alternatives tècniques ni proposicions juridicoeconòmiques en concurrència; es requerix, així mateix, la conformitat del Ple de l'Ajuntament perquè puguen aprovar-se altres programes alternatius.  
Tibi, 16 de febrer de 2011.- L'alcalde: Jesús Ferrara Machés.